**Cu privire la aprobarea regulamentului general de**

**metrologie legală RGML 05:2017**

În temeiul art. 5, alin. (3), lit. h) și n), alin. (4), art. 6, alin. (2), art. 23, lit. h) al Legii metrologiei nr. 19 din 4 martie 2016 (Monitorul Oficial al Republicii Moldova, 2016, nr.100-105, art.190), pentru asigurarea uniformităţii, legalităţii şi exactităţii măsurărilor în domeniile de interes public pe teritoriul Republicii Moldova,

**ORDON:**

1. Se aprobă Regulamentul general de metrologie legală RGML 05:2017 ”Fondul naţional de documente normative în domeniul metrologiei legale”, conform Anexei.
2. Se abrogă pct. 1, alineatul 1 din Ordinul Ministerului Economiei nr. 222 din 30 decembrie 2013 (Monitorul Oficial al Republicii Moldova, 2014, nr.47-48, art.278).
3. Se abrogă Regulamentul general de metrologie legală RGML 05:2013 “Sistemul naţional de metrologie. Fondul naţional de documente normative în domeniul metrologiei legale” aprobat prin Ordinul Ministerului Economiei nr. 222 din 30 decembrie 2013.
4. Prezentul ordin se publică în Monitorul Oficial al Republicii Moldova şi se plasează pe pagina web a Ministerului Economiei și Infrastructurii.
5. Se pune în sarcina I.P. ”Institutul Naţional de Metrologie” plasarea pe pagina sa web a prezentului ordin şi publicarea acestuia în revista de specialitate “Metrologie”.

**Secretar general de stat Iulia COSTIN**